Help:Growth/Tools/How to claim a mentee/bn

উইকিতে যখন নীড়পাতা কার্যকর হবে, তখন মেন্টরগণ পরামর্শগ্রহীতা দাবি করতে পারবেন।

প্রসঙ্গ
২০১৯ সালের মে হতে গ্রোথ দল নবাগতের নীড়পাতা প্রকল্প নিয়ে কাজ করছে। এই সুবিধাটি অল্প কিছু উইকিতে চালু রয়েছে।

এই প্রকল্পের অংশ হিসেবে নবাগতদের অভিজ্ঞ মেন্টরদের সাথে সংযোগ ঘটানো হয়। এই মেন্টর নির্বাচিত হয় অভিজ্ঞ ব্যবহারকারীদের তালিকা থেকে, যারা মেন্টর হতে আগ্রহ প্রকাশ করেছিলেন।

প্রাথমিকভাবে মেন্টর পরিবর্তনের সুযোগটি ছিল না, যা কিছু সমস্যার তৈরি করতো, যারা উইকি প্রশিক্ষক হিসেবে কোনো কার্যক্রমের নিজস্ব কিছু অংশগ্রহণকারীদের মেন্টর হতে চাইতেন। ২০২০ সালের জানুয়ারি হতে নবাগতদের মেন্টর পরিবর্তনের সুযোগ চালু হয়েছে।

২০২০ সালের নভেম্বর থেকে এমনভাবেও মেন্টর হিসেবে নথিভুক্ত হওয়া যাবে, যিনি কেবলমাত্র পরামর্শগ্রহীতা দাবি করবেন পরামর্শগ্রহীতা দাবিকরণের পদ্ধতি একইরকম, যেমনটা নিয়মিত মেন্টরদের ক্ষেত্রে আছে। এই সুবিধা চালুর জন্য উইকিতে পৃথক তালিকা তৈরি করতে হবে, এবং প্রয়োজনীয় গাঠনিক পরিবর্তন করতে হবে। আরো তথ্যের জন্য দেখুন পৃথক তালিকাসম্পর্কিত তথ্যাবলী।

কীভাবে


মেন্টর কীভাবে পরামর্শগ্রহীতা পাবেন:


 * 1) পরামর্শগ্রহীতার সম্পাদনার ইতিহাস দেখুন, তারা ইতিমধ্যেই মেন্টরের সাথে কথা বলছেন কীনা। যদি বলে থাকেন, তবে মেন্টরকে জানিয়ে নিন।
 * 2) বিশেষ:পরামর্শগ্রহীতা_দাবিকরণ এ প্রবেশ
 * 3) যেই পরামর্শগ্রহীতাকে দাবি করবেন, তার নামে প্রবেশ করুন। আপনি চাইলে একই সময়ে একাধিক পরামর্শগ্রহীতার নাম প্রবেশ করাতে পারবেন
 * 4) কারণ লিখুন (উদাহরণস্বরূপ, "আমি একটি কর্মশালায় এই ব্যবহারকারীকে শিখিয়েছি")
 * 5) ফর্মটি দাখিল করুন।

যদি ব্যবহারকারী পূর্বে কোনো মেন্টর না পেয়ে থাকে, তবেও এই পদ্ধতি ব্যবহার করে কাজ করা যাবে। তবে এর মাধ্যমে ব্যবহারকারীর নীড়পাতা তাদেরকেই সক্রিয় করতে হবে।

Special:Log -এ এই ইন্টারফেস-সংশ্লিষ্ট অবদান লিপিবদ্ধ রয়েছে। আপনি যদি কেবলমাত্র গ্রোথ-সম্পর্কিত পরিবর্তন বাছাই করতে চান, তবে Special:Log/growthexperiments ব্যবহার করুন।

মেন্টর পরিবর্তন স্বয়ংক্রিয়ভাবে পরামর্শগ্রহীতার কাছে নোটিফিকেশন পাঠাবে, এবং তারা এ পরিবর্তন সম্পর্কে জানতে পারবেন।

এই নোটিফিকেশনের মাধ্যমে পরামর্শগ্রহীতা তাদের নতুন মেন্টরের সাথে যোগাযোগ করতে আগ্রহী হবে।

যদি কোনো পরামর্শগ্রহীতা তার মেন্টর পরিবর্তন করতে চান, তবে একজন মেন্টরকে সরাসরি জানাতে হবে।